**OBRAZLOŽITEV**Prof. dr. Margareta Strojan Fležar je leta 1989 končala študij splošne medicine na Medicinski fakulteti Univerze v Ljubljani. V letih 1991-1992 je raziskovalno delovala na Univerzi McGill v Montrealu, Kanada. Po vrnitvi v Slovenijo se je zaposlila na Onkološkem inštitutu v Ljubljani kot mlada raziskovalka. Leta 1996 je zaključila magistrski študij s področja slikovne citometrije v sodelovanju z BC Cancer Agency, Vancouver, Kanada, in leta 2000 doktorski študij. Istega leta je opravila specilaistični izpit iz patologije z usmeritvijo v citopatologijo. Vodila in sodelovala je v raziskovalnih projektih na področju onkologije. Od leta 2007 je zaposlena na Inštitutu za patologijo Medicinske fakultete Univerze v Ljubljani kot specialistka patologije, visokošolska učiteljica in raziskovalka. Aktivno deluje v državnem presejalnem programu ZORA. Uspešno sodeluje s študenti, strokovnjaki in raziskovalci doma in po svetu.